stanford-oval/wikipedia huggingface dataset:
Gabrielle Fitzpatrick

Gabrielle Fitzpatrick (s. 1. helmikuuta 1967) on australialainen malli ja näyttelijä, joka muistetaan parhaiten roolistaan Montana Halena televisiosarjassa Lumisen virran mies. Ollessaan aikoinaan Milanossa kuvauksissa mallina Fitzpatrick haki mallinroolia elokuvaan Via Monte Napoleone mutta saikin näyttelijänroolin.
Filmografia > Elokuvat

Pelastava paukku (Les Patterson Saves the World) (1987)
Power Rangers (1995) – Dulcea
Offspring (1996) – Maria Cassini
Mr. Nice Guy (1997) – Diana
Inferno (1999) – Rhonda Reynolds
Clover Bend (2001) – Nancy
Downward Angel (2001) – Gillian
Buck Naked Arson (2001) – Audry
Farewell, My Love (2001) – Brigit
The Last Sineater (2007) – Bletsung McLeod
Filmografia > Televisiosarjat

E Street (3 jaksoa, 1991) – Fiona
Police Rescue (1 jakso, 1991) – tarjoilijatar
Paradise Beach (1993) – Brooke Bannister
Fire (1 jakso, 1995) – Susan
Blackwater Trail – Sandra
Lumisen virran mies (Snowy River: The McGregor Saga; tuotantokaudet 3 ja 4, 1995–1996) – Montana Hale
Roar (1 jakso, 1997) – Vorgeen
Frasier (1 jakso, 1998) – Clare
NYPD Blue (10 jaksoa, 1997–1998) – Naomi Reynolds
Loganin perhe (Legacy, 4 jaksoa, 1999) – Charlotte Bentley Logan
The Magicians – Kiley
Nash Bridges (1 jakso, 2000) – Fiona Childs
Vain yksi elämä (Providence, 1 jakso, 2001) – Victoria Everdeen
Dragnet (1 jakso, 2003) – Aunt Maria
24 (1 jakso, 2004) – Diana White
Aloha Havaiji (North Shore, 1 jakso, 2004) – Ms.Farrell
Lost (2 jaksoa, 2006–2007) – Lindsey
Gabrielle Fitzpatrick osallistui myös amerikkalaiseen Star 98.7 Contest -kilpailuun.
Aiheesta muualla

Gabrielle Fitzpatrick Internet Movie Databasessa. (englanniksi)
Canal Grande (kirja)

| Canal Grande |
| --- | --- |

Kirjailija:  Hannu Raittila
Kieli:  suomi
Kustantaja:  WSOY
Julkaistu:  2001
Ulkoasu:  Kovakantinen
Sivumäärä:  328
Löydä lisää kirjojaKirjallisuuden teemasivulta
Canal Grande on suomalaisen kirjailija Hannu Raittilan vuonna 2001 julkaistu romaani. Kirja kertoo Venetsiaan saapuvasta suomalaisesta ryhmästä, joka pyrkii pelastamaan kaupungin vajoamiselta .
Kirja oli ilmestyessään arvostelumenestys, ja Raittilalle myönnettiin teoksesta Finlandia-palkinto vuonna 2001. Romaani on käännetty saksaksi.
Gabrielle Giffords

| Gabrielle Giffords |
| --- | --- |
 Gabrielle Giffords maaliskuussa 2010.
Henkilötiedot
Syntynyt: 8. kesäkuuta 1970 (ikä 54) Tucson, Arizona
Poliitikko
Puolue:  demokraatit
Asema:  kongressiedustaja
Kotipaikka:  Tucson
Uskonto:  reformijuutalaisuus
 Nimikirjoitus
Aiheesta muualla
Virallinen sivu
Gabrielle Giffords (s. 8. kesäkuuta 1970 Tucson, Arizona) on yhdysvaltalainen poliitikko ja Arizonan osavaltion kongressiedustaja. Giffords on Yhdysvaltain demokraattipuolueen jäsen. Giffords valittiin Yhdysvaltain edustajainhuoneeseen ensi kerran vuonna 2006, ja hän aloitti sen jäsenenä tammikuussa 2007. Tätä ennen hän toimi vuosina 2001–2003 Arizonan edustajainhuoneen ja vuosina 2003–2005 Arizonan senaatin jäsenenä.
Giffords valmistui maisteriksi Cornellin yliopistosta pääaineenaan aluesuunnittelu vuonna 1996. Hän on ollut vuodesta 2007 naimisissa astronautti Mark E. Kellyn kanssa.
Arizonan ampumavälikohtauksen uhrina

8. tammikuuta 2011 Giffords haavoittui vakavasti Tucsonissa pidetyssä ulkoilmatilaisuudessa tapahtuneessa ammuskelussa. Tulituksen kohteena oli useita henkilöitä, joista kuusi sai surmansa. Giffords itse sai osuman päähänsä. Hän joutui tehohoitoon, mutta hänet leikannut kirurgi oli optimistinen hänen toipumisensa suhteen.
Toipuminen

Kesäkuussa 2011 Giffordsin puhekyky oli yhä vajavainen, eikä hänen paluutaan kongressityöskentelyyn kuluvalla vaalikaudella pidetty todennäköisenä. Hän palasi kongressisaliin 1. elokuuta aplodien saattelemana äänestääkseen Yhdysvaltojen velkakaton korotuksesta.  22. tammikuuta 2012 Giffords ilmoitti videoviestillä eroavansa kongressiedustajan virasta voidakseen keskittyä toipumiseen.
Aiheesta muualla

Kuvia tai muita tiedostoja aiheesta Gabrielle Giffords Wikimedia Commonsissa
Biras

Biras'n kylä
Biras on kunta Dordognen departementissa Akvitanian hallintoalueella Ranskassa. Kunnassa oli 362 asukasta vuoden 1999 väestönlaskennassa. Birasin pinta-ala on 19 neliökilometriä.
Biratnagarin lentoasema

Biratnagarin lentoasema (IATA: BIR, ICAO: VNVT) on Biratnagarissa, Nepalissa sijaitseva sisämaanlentojen lentoasema. Se avattiin lentoliikenteelle 6. heinäkuuta 1958. Lentoasemalla on yksi itä-länsisuuntainen 1 500 metriä pitkä ja 30 metriä leveä kiitotie. Biratnagarin lentoasemaa pidetään maan toiseksi kiireellisimpänä sisämaanlentojen asemana Pokharan lentoaseman jälkeen.
Biratnagarin lentoasemaa suunnitellaan laajennettavaksi kansainväliseksi lentoasemaksi.
Käännös suomeksi
Bol

Bol tai BOL voivat tarkoittaa:
Bol, kylä Kroatiassa
Bol, kylä Itä-Slovakiassa
Bol, kaupunki Tšadissa
BOL, Bolivian maatunnus
2-Bromo-LSD, kemikaali
bol, Suomen ruotsinkielisillä alueilla maatilaa vastannut verotusyksikkö
Bol, sukunimenä:
Ferdinand Bol (1616–1680), alankomaalainen taidemaalari
Manute Bol (1962–2010), sudanilainen koripalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BOL”, voi hakea sivunnimihaulla, laajalla sivunnimihaulla tai tekstihaulla.
Gan (Pyrénées-Atlantiques)

| Gan |
| --- | --- |

 vaakuna
 Gan
 Koordinaatit: 43°13′46″N, 0°23′11″W 
Valtio:  Ranska
Alue:  Uusi-Akvitania
Departementti:  Pyrénées-Atlantiques
Arrondissementti:  Pau
Pinta-ala:  
 – Kokonaispinta-ala:  39,6 km²
Väkiluku (2016):  5 528 
 – Väestötiheys:  139 as./km²
Kunnan numero:  64230
 
 Kunnan kotisivut 
Infobox OKVirheellinen NIMI-arvo: 
Gan on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin 9 kilometriä Paun kaupungista etelään.
Porte de la prison
Kunta on keskiaikainen bastide, eli linnoitettu kaupunki. Sen perusti vuonna 1335 Béarnin varakreivi Gaston II. Hän nimesi kaupungin flanderilaisen Gandin kaupungin mukaan, sinne käymänsä sotaretken innoittamana. Tältä ajalta on vielä jäljellä portti porte de la prison. Paikallinen yritys Famille Michaud Apiculteurs on maailman johtavia hunajantuotteiden valmistajia.
Tunnettuja kuntalaisia

Jean-Roger Bourdeu (1927-2007), rugby union pelaaja
Paule Constant (s. 1944), kirjailija
Aiheesta muualla

Kuvia tai muita tiedostoja aiheesta Gan (Pyrénées-Atlantiques) Wikimedia Commonsissa
Burnin’ (kappale)

| ”Burnin'” Daft Punk |
| --- | --- | --- |

Singlen tiedot
 Albumilta: Homework
 Julkaistu: 15. syyskuuta 1997
 Formaatti: CD, 12" vinyyli
 Tekijä(t): Thomas Bangalter Guy-Manuel de Homem-Christo
 Tuottaja(t): Daft Punk
 Tyylilaji: house
 Kesto: 06.53 (album version) 3:48 (edit version)
 Levy-yhtiö: Virgin
Daft Punkin muut singlet
| ”Around the World” 1997 | ”Burnin’” 1997 | ”Revolution 909” 1998 |
Burnin’ on Daft Punkin kappale, joka julkaistiin vuonna 1997 heidän albumillaan Homework. Kappaleesta tehtiin myös single. Kappale oli heidän järjestyksessään neljäs single. Kappaleesta tehtiin myös musiikkivideo. Kappaleen tyylilaji on housea.
Kappaleet

Burnin (Ian Pooleyn remix)
Burnin (Slamin remix)
Burnin (alkuperäinen)
Burnin (Dj Sneakin remix)
Burnin (DJ Sneakin toinen remix)
Bokywere

| Bokywere |
| --- | --- |
 Bokywere
 Koordinaatit: 14°0′38″N, 5°36′12″W 
Valtio:  Mali
Alue:  Ségoun alue
Piiri:  Macinan piiri
Hallinto:  
 – Hallinnon tyyppi:  maalaiskunta
Väkiluku (2009):  16 900
Infobox OKVirheellinen NIMI-arvo: 
Bokywere on maalaiskunta ja sen keskuskylä Ségoun alueen Macinan piirissä Malissa. Se sijaitsee Nigerjoen sivuhaaran varrella 25 kilometriä Macinasta länteen. Kunnassa on 16 900 asukasta (vuonna 2009).
Bokyweren kunta rajoittuu pohjoisessa Macinan piirin Monimpebougoun, idässä Kokry centren ja etelässä Kolongon sekä lännessä Nionon piirin Pogon kuntiin. Seutu kuuluu Sahelin vyöhykkeeseen. Osa kunnasta sijaitsee Office du Nigerin keinokastelualueella.
Kuntaan kuuluu 15 kylää. Asukkaat ovat etupäässä bambaroita, fulbeja, markoja, diawandoja ja moseja. Vallitseva uskonto on islam. Eräissä kylissä asuu myös kristittyjä.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi ja sipuli. Kounan kylässä pidetään markkinat.
Bokyweresta on tieyhteys Monimpebougou’un. Palveluihin kuuluvat alakoulut, yksi yläkoulu sekä Bokyweren ja Oulanin terveysasemat.
Budogoštš

Budogoštšin kunta Kirišin piirin kartalla.
Budogoštš (ven. Бу́догощь) on kaupunkimainen taajama ja kaupunkikunta Leningradin alueen Kirišin piirissä Venäjällä. Se sijaitsee Olhavan sivujoen Ptšovžan varrella noin 35 kilometriä Kirišistä kaakkoon. Asukkaita on 4 000 henkeä (vuonna 2010).
Taajama on syntynyt Namkun ja Rybinskin välisen rautatien rakentamisen yhteydessä vuonna 1914. Se on saanut nimensä lähellä sijainneesta kylästä, jonka nimitys perustuu muinaisslaavilaiseen henkilönimeen Budogost. Vuonna 1930 Budogoštš sai kaupunkimaisen taajaman statuksen. Vuosina 1927–1932 se oli samannimisen hallintopiirin keskus. Toisen maailmansodan aikana taajama oli saksalaisten miehittämä.
Budogoštšin kunta rajoittuu koillisessä Leningradin alueen Tihvinän piiriin, idässä ja etelässä Novgorodin alueeseen sekä lännessä ja pohjoisessa Kirišin piirin Ptšovžan kuntaan. Keskustaajaman lisäksi siihen kuuluu 29 kylää: Avdetovo, Bestogolovo, Didlovo, Dorožnitsy, Gorjatino, Gradoša, Gremjatševo, Jakšino, Klinkovo, Kljutši, Krapivno, Krasnaja Gorka, Kresttsy, Krovino Seltso, Kukui, Lašino, Lug, Mogilevo, Novaja, Novinka, Olešinka, Otrada, Polovinnik Rahovo, Smolino, Solonitsy, Sredneje Selo, Zvanka, Zmejevka ja Gorjatinon asema.
Taajaman kautta kulkee Kirišin ja Neboltšin välinen rautatie, josta haarautuu rata Tihvinään. Tärkeimmät elinkeinot ovat metsäteollisuus ja maatalous. Palveluihin kuuluu keskikoulu, lasten musiikkikoulu, kulttuuritalo, kirjasto ja poliklinikka.
Aiheesta muualla

Budogoštšin kunnan sivusto (venäjäksi)
Budogoštš Leningradin alueen kulttuuri -tietosanakirjassa[vanhentunut linkki] (venäjäksi)
Budogoštšille omistettu sivusto (venäjäksi)
Budoni

| Budoni (Budùne, Budùni) |
| --- | --- |

 Sijainti Sassarin maakunnassa
 Budoni
 Koordinaatit: 40.703°0′0″N, 9.707°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  54,28 km²
Korkeus:  16 m
Väkiluku:  5 148
Aikavyöhyke:  UTC+1
 – Kesäaika:  UTC+2
Postinumero:  08020
Suuntanumero(t):    0784
Rekisterikilpi:  SS
 
 http://www.comune.budoni.ot.it 
Infobox OKVirheellinen NIMI-arvo: 
Budoni (sardiksi Budùne, galluuriksi Budùni) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 5 148 asukasta (vuonna 2016) ja sen pinta-ala on 54,28 neliökilometriä. Se sijaitsee 16 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Budoni Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Canal Street (Manchester)

Canal Street, Manchester.
Canal Street sijaitsee Manchesterissä, Englannissa, Rochdalen kanavan varrella Sackville Parkia vastapäätä (53°28′40″N 2°14′08.25″W). Canal Street on kaupungin gay-elämän keskus, ja sen varrella on lukuisia yökerhoja, kahviloita, ravintoloita ja kauppoja.
Manchester ja Canal Streetin alue on suosittu gayturistien matkakohde etenkin vuotuisten pride-festivaalien aikana, ja se sai julkisuutta alkuperäisessä brittiläisessä televisiosarjassa Älä kerro äidille.
Aiheesta muualla

Turistiopas Manchesterin gay villageen
Gay village uutisia BBC
Canal Street panoraama BBC
Manchester Lesbian and Gay Foundation
Manchester City Guide: Manchester Gay Scene (Arkistoitu – Internet Archive)
Manchester Pride Festival
Gay Manchester (Arkistoitu – Internet Archive)
RED & WILD Manchesters Annual World AIDS Festival (Arkistoitu – Internet Archive)
WHLN Manchester: Relaunch of the Paradise Factory (aik. Industry) (Arkistoitu – Internet Archive)
Bruno Pereirinha

| Henkilötiedot |
| --- | --- | --- |
Koko nimi: Bruno Alexandre Marques Pereirinha
Syntymäaika: 2. maaliskuuta 1988 (ikä 36)
Syntymäpaikka: Rio de Mouro,  Portugali
Pelipaikka: oikealaituri
Pituus: 173
Seura
Seura:  Cova da Piedade
Seurat
| Vuodet | Seura | O (M) |
| 2006–2013 2006 2010 2011 2012–2013 2013– |  Sporting CP  → Olivais Moscavide  → Vitória Guimarães  → Kavala  Sporting B  Lazio | 86 (2) 9 (0) 10 (1) 13 (0) 3 (0) 19 (0) |
 Seurajoukkueuran tilastot kattavat vain kansalliset sarjat, päivitetty 12. elokuuta 2014.
Bruno Alexandre Marques Pereirinha (s. 2. maaliskuuta 1988 Sintra, Portugali) on portugalilainen jalkapalloilija. Hän on kotimaansa lisäksi pelannut Kreikassa, Italiassa ja Brasiliassa. Hän on pelipaikaltaan keskikenttäpelaaja. Hän kykenee pelaamaan myös oikeana laitapuolustajana, hyökkäävässä roolissa.
Ura

Pereirinha nousi Sportingin edustukseen kaudella 2006–2007. Kauden alun hän pelasi alemmalla sarjatasolla pelanneessa Olivais Moscavidessa. Ensiesiintymisensä maan pääsarjassa hän teki 13. tammikuuta 2007 ottelussa Belenensesiä vastaan.
13. maaliskuuta 2008 UEFA Cupin neljännesvälierän toisessa osaottelussa Pereirinha teki maalin englantilaista Bolton Wanderersia vastaan, jonka avulla joukkue lopulta eteni jatkoon. Hän onnistui maalinteossa myös aikaisemmalla kierroksella Baselia vastaan.
Loukkaantumisista kärsineenä Pereirinhan aika vaihtopenkillä alkoi kasvaa ja hänet lähettiin lainalle pienempiin seuroihin kuten Vitória Guimarãesiin ja Kavalaan.
Kaudella 2012-2013 Pereirinha pudotettiin kokonaan Sporting CP kokoonpanosta ja pelaaja purki sopimuksensa tammikuussa vuonna 2013.
Tammikuussa vuonna 2013 Pereirinha teki 3,5 vuoden sopimuksen Lazion kanssa.
Aiheesta muualla

Esittely PortuGOAL -sivustolla (Arkistoitu – Internet Archive) (englanniksi)
Carla Bodendorf

| Mitalit | Mitalit | Mitalit |  |
| --- | --- | --- | --- |
|  Carla Bodendorf. |  Carla Bodendorf. |  Carla Bodendorf. |  |
Maa:   Itä-Saksa
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Montréal 1976 | 4 × 100 m |  |
| EM-kilpailut  | EM-kilpailut  | EM-kilpailut  |  |
|  Pronssia | Praha 1978 | 200 m |  |
|  Pronssia | Praha 1978 | 4 × 100 m |  |
Carla Bodendorf (o.s. Rietig, s. 13. elokuuta 1953 Eilsleben, Saksan demokraattinen tasavalta) on saksalainen pikajuoksija, joka aktiiviurallaan edusti DDR:ää ja seuratasolla SC Magdeburgia.
Bodendorf juoksi Montrealin olympialaisissa 1976 kolmannen osuuden DDR:n kultajoukkueessa 4 × 100 metrin viestissä. Samojen kisojen 200 metrillä hän oli neljäs ennätyksellään 22,64. Prahan EM-kilpailuissa 1978 hän saavutti pronssia sekä 200 metrillä ennätystään sivunneella ajalla 22,64 että 4 × 100 metrin viestissä.
Bodendorf kuului DDR:n 4 × 100 metrin viestijoukkueeseen, joka rikkoi maailmanennätyksen 1976 ja 1978. Hän oli voittamassa pikaviestiä Euroopan cupissa 1975. Hän voitti DDR:n mestaruuden 200 metrillä 1975.
Bodendorf toimi myöhemmin liikunnanopettajana, poliitikkona sekä projektipäällikkönä Saksi-Anhaltin osavaltion sisäasiainministeriössä. Hänen puolisonsa Jürgen Bodendorf oli nuorempana pituushyppääjä ja kolmiloikkaaja sekä myöhemmin jalkapallovalmentaja.
Ganaraskankoira

| Ganaraskankoira> Avaintiedot |
| --- | --- |
Alkuperämaa:  Ontario,  Kanada
Määrä:  Suomessa ei yhtään
Rodun syntyaika:  1970–1980-luku
Alkuperäinen käyttö:  terapiakoira
Nykyinen käyttö:  terapia- ja seurakoira
Muita nimityksiä:  Ganaraskan, Ganny
FCI-luokitus:  ei
Ulkonäkö
Paino:  7–8 kg
Säkäkorkeus:  35,5–40,5 cm
Väritys:  kulta punainen black & tan musta-hopea soopeli musta monivärinen
Ganaraskankoira (Ganaraskan) on kanadalainen koirarotu.
Ulkonäkö

Rotu on keskikokoinen. Karvapeite on pehmeä, runsas ja aaltoileva. Villakoiran ja bichon frisén tapaan ei esiinny lainkaan karvanlähtöä. Väritys vaihtelee: se voi olla kultainen, punainen, musta ruosteenruskein merkein, musta hopeisin merkein, soopeli, musta tai monivärinen (valkoinen pohjaväri muunvärisillä merkeillä). Säkäkorkeus vaihtelee 35,5–40,5 cm ja paino 7–8 kg välillä.
Luonne ja käyttäytyminen

Ganaraskankoira on keskimääräistä älykkäämpi, tasapainoinen, rakastava, miellyttämishaluinen, uskollinen ja nopea oppimaan. Se muodostaa perheeseensä vahvan siteen. Se on herkkä ja tyyni, mutta kuitenkin valpas ja halukas työskentelemään.
Alkuperä

Rotu on kotoisin Port Hopesta Ontariosta, ja on saanut nimensä siellä sijaitsevasta Ganaraska-joesta. Se jalostettiin cockerspanielista, villakoirasta, bichon friséstä ja kääpiösnautserista terapiakoiraksi 1970-1980-luvuilla. Jalostukseen huolittiin vain yksilöitä, joiden oppimiskyky oli poikkeuksellisen hyvä. Nykyisin on toiminnassa rotujärjestö nimeltä The Canadian Ganaraskan Breeders Association.
Glenn Theodore Seaborg

| Glenn Theodore Seaborg |
| --- | --- |

Henkilötiedot
Syntynyt: 19. huhtikuuta 1912 Ishpeming, Yhdysvallat
Kuollut: 25. toukokuuta 1999 (87 vuotta) Lafayette, Yhdysvallat
Kansalaisuus:   Yhdysvaltalainen
Koulutus ja ura
Tutkinnot:  Kalifornian yliopisto (Los Angeles) Kalifornian yliopisto (Berkeley)
Väitöstyön ohjaaja:  George Ernest Gibson  Gilbert Newton Lewis
Instituutti:  Kalifornian yliopisto (Berkeley)
Oppilaat:  Joseph W. Kennedy  Kenneth Ross MacKenzie  Elizabeth Rauscher
Tutkimusalue:  Kemia
Tunnetut työt:  Transuraanit
Palkinnot:   Nobelin kemianpalkinto (1951)
 Nimikirjoitus
Glenn Theodore Seaborg (19. huhtikuuta 1912 Ishpeming, Michigan, Yhdysvallat – 25. toukokuuta 1999) oli yhdysvaltalainen ydinkemisti. Hän sai vuonna 1951 Edwin Mattison McMillanin ohella Nobelin kemianpalkinnon transuraanien kemian havaintojensa ansiosta. Hänet muistetaan parhaiten työstään uraania raskaampien alkuaineiden eriyttämisestä ja tunnistamisesta. Seaborgilla oli ruotsalaiset sukujuuret.
Kemian alalla

Seaborg hankki koulutuksensa Kalifornian yliopistossa Los Angelesin ja Berkeleyn kampuksilla. Berkeleyssä hän sai filosofian tohtorin arvonimen vuonna 1937, ja vuosina 1937–1945 hän toimi yliopiston tutkimusapulaisena, kouluttajana sekä apulaisprofessorina. Hänestä tuli kemian professori vuonna 1946, minkä jälkeen hän toimi Berkeleyssä vielä kanslerina vuodet 1958–1961.
Sodan aikana Seaborg kuului Manhattan-projektin henkilökuntaan. Myöhemmin hän kampanjoi ydinenergian rauhanomaisen käytön ja aseriisunnan puolesta.
Yhteistyökumppaneidensa kanssa Seaborg vuosien 1940–1955 aikana lisäsi kymmenen uutta alkuainetta niiden jaksolliseen järjestelmään, järjestysnumeroiltaan 94–102, sekä 106. Tunnetuin näistä on ydinvoimateollisuudesta tuttu plutonium (94). Muut Seaborgin johdolla löydetyt alkuaineet olivat amerikium, curium, berkelium, kalifornium, einsteinium, fermium, mendelevium, nobelium sekä Seaborgin itsensä mukaan nimetty seaborgium. Kaikki Seaborgin löytämät alkuaineet transaktinoidi seaborgiumia lukuun ottamatta kuuluvat aktinoideihin. Myös aktinoidien sarjan käsite ja sijainti jaksollisessa järjestelmässä lantanoidien alapuolella on Seaborgin keksintöä. Seaborgium oli vuoteen 2016 oganessonin nimeämiseen saakka ainoa alkuaine, joka on nimetty nimityshetkellä elävänä olleen henkilön mukaan.
Vuosina 1961–1971 Seaborg toimi Yhdysvaltain atomienergiakomission puheenjohtajana aikana, jolloin Yhdysvaltain ydinvoimateollisuus kehittyi kiihkeästi. Hän toimi kymmenen Yhdysvaltain presidentin neuvonantajana, aina Harry Trumanista Bill Clintoniin.
Aiheesta muualla

Wikimedia Commonsissa on kuvia tai muita tiedostoja aiheesta .
Seaborg-biografia
Nobel-palkinnon esittelypuhe professori A. Westgren
Biography The Nobel Foundation
Carla Boyd

| Mitalit> Maa:   Australia.Naisten koripallo. Olympialaiset  | Mitalit> Maa:   Australia.Naisten koripallo. Olympialaiset  | Mitalit> Maa:   Australia.Naisten koripallo. Olympialaiset  | Maa:   Australia> Naisten koripallo. |
| --- | --- | --- | --- |
|  Hopeaa | Sydney 2000 | koripallo |  |
|  Pronssia | Atlanta 1996 | koripallo |  |
Carla Boyd (s. 31. lokakuuta 1975 Wynyard, Tasmania) on australialainen koripalloilija.
Boyd kuului Australian joukkueeseen sekä 1996 että 2000 kesäolympialaisissa. Atlantassa 1996 joukkue voitti pronssia ja Sydneyssä 2000 hopeaa. WNBA:ssa Boyd debytoi vuonna 1998 Detroit Shockissa. Vuodesta 2005 lähtien hän on edustanut ranskalaista Tarbes GB:tä.
Call of Duty 2: Big Red One

| Call of Duty 2: Big Red One |
| --- | --- |

Kehittäjä:  Gray Matter Interactive Treyarch Pi Studios
Julkaisija:  Activision
Suunnittelija:  Christian Busic Richard Farrelly Aaron Ginsburg Wade McIntyre Ethan Moore
Säveltäjä:  Graeme Revell
Pelisarja:  Call of Duty
Julkaistu:  NA 1. marraskuuta 2005EU 18. marraskuuta 2005JP 29. kesäkuuta 2006
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo PEGI: 16
Alusta:  PlayStation 2, Xbox, Nintendo GameCube,
Jakelumuoto:  DVD, optinen levy
Lisää peliartikkeleitaVideopelien teemasivulla
Infobox OK   : 
Call of Duty 2: Big Red One on Gray Matter Interactiven, Treyarchin ja Pi Studiosin kehittämä sekä Activisionin julkaisema Call of Duty -pelisarjaan kuuluva ensimmäisen persoonan ammuntapeli.
Peli eroaa muista Call of Duty -peleistä siinä, että yksinpeli sijoittuu ainoastaan Yhdysvaltain maavoimien 1. jalkaväkidivisioonan joukkoihin, jotka tunnetaan myös nimellä Big Red One.
Peli kertoo tarinan, miten joukko selviytyi Pohjois-Afrikan maihinnoususta ja vapauttamisesta sekä Sisilian ja Normandian maihinnousuista ja etenemisestä itään aina Saksaan asti. Pelattava hahmo on sotamies Roland Roger, muut sotilaat ryhmässä ovat sotamies Victor Denley, sotamies Alvin ”Brooklyn” Bloomfield, sotamies John Jackson Smith, sotamies Stephen Kelly, kersantti Glenn ”Hawk” Hawkins ja luutnantti Norman Delaney.
Vastaanotto

GameSpotin arvostelussa kiitettiin kiinnostavista tehtävistä ja hyvästä valikoimasta aseita, mutta kritisoitiin lyhyestä tarinasta ja moninpelin puuttellisuudesta.
Aiheesta muualla

Viralliset kotisivut (Arkistoitu – Internet Archive) (englanniksi)
Call of Dutyn viralliset kotisivut (englanniksi)
BirdLife-lehti

| BirdLife-lehti (ent>  Tiira-lehti) |
| --- | --- |

Lehtityyppi:  aikakauslehti
Julkaisija:  BirdLife Suomi
ISSN:  ISSN 1238-9676
Levikki:  25 000–37 000
Perustettu:  1996
Päätoimittaja:  Inka Plit
Kotikunta:  Helsinki
Kotimaa:  Suomi
Sivukoko:  tabloidi
Ilmestymistiheys:  3 kertaa vuodessa
Aiheesta muualla
BirdLife-lehti
BirdLife-lehti (ent. Tiira) on BirdLife Suomen julkaisema, sen jäsenyhdistysten ja linnustonsuojeluklubin jäsenlehti. Lehti ilmestyy kolme kertaa vuodessa ja sen painosmäärä on 25 000–37 000 kappaletta.
Lehdessä kerrotaan lintuharrastuksesta, -tutkimuksesta ja linnustonsuojelusta. Lehti tiedottaa BirdLife Suomen ja sen jäsenyhdistysten tapahtumista.
Aiheesta muualla

BirdLife-lehti BirdLife Suomen sivuilla
Camper and Nicholsons

Camper and Nicholsons on brittiläinen yhdysvaltalaisen sijoitusyhtiön omistama maailman vanhin huvivenevalmistaja, joka edelleen suunnittelee ja valmistaa jahteja. Yhtiön telakka on Gosportiissa Hampshiressa.